《次友人邱仲深韵 其一》
明代·邢宥

形衰意倦发毛颁，正好閒时不得閒。屈指时时计岁月，驰心得得到江山。

一周孙女今能语，万里老翁犹未还。林下故人应见笑，白头奔走愧朝班。

作者简介：（1416—1481）广东文昌人，字克宽，号湄丘道人。正统十三年进士，授御史，出巡福建，平反被诬为盗之平民。天顺中为台州知府，成化中改知苏州，有治绩。旋以右佥都御史巡抚江南十府，开丹阳河，筑奔牛闸。寻兼理两浙盐政，罢黜不称职之属吏多人。后引疾归。